S-31/2015

Mál þetta, sem þingfest var 5. febrúar sl. og dómtekið samdægurs, er höfðað með ákæru lögreglustjórans á höfuðborgarsvæðinu, dagsettri 20. janúar 2015, á hendur G-kvk-þgf D-kvk-þgf G-kvk-þgf, kt. 000000-0000, Fannarfelli 2, Reykjavík,

„fyrir umferðar- og hegningarlagabrot, með því að hafa aðfaranótt föstudagsins 7. nóvember 2014, í íbúðarhúsnæði að Hátúni í Reykjavík, stolið veski og kveikjuáslyklum að bifreiðinni RL-187, sem ákærða í kjölfarið tók ófrjálsri hendi og án heimildar eiganda, og ók af vettvangi, svipt ökuréttindum og ófær um að stjórna bifreiðinni örugglega vegna áhrifa ávana- og fíkniefna (magn morfíns í blóði mældist 25 ng/ml) að miðbæ Reykjavíkur, þar sem lögregla stöðvaði aksturinn, við Kalkofnsveg á móts við Seðlabanka Íslands.

Telst þetta varða við 244. gr. og 1. mgr. 259. gr. almennra hegningarlaga nr. 19/1944 og 1., sbr. 2. mgr., 45. gr. a og 1. mgr. 48. gr., al lt, sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar og sviptingu ökuréttar skv. 101. og 102. gr. nefndra umferðarlaga, sbr., 25. gr. laga nr. 44/1993, sbr. 18. gr. laga nr. 66/2006.“

Ákærða kom fyrir dóminn og játaði greiðlega sök. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu, hafði verið gefinn kostur á að tjá sig um lagaatriði og ákvörðun refsingar. Ákærða krafðist vægustu refsingar. Samkvæmt gögnum málsins var ákærða ekki svipt ökuréttindum þegar hún var stöðvuð af lögreglu aðfaranótt 7. nóvember 2014 og verður henni ekki gerð refsing fyrir þá háttsemi. Ekki er ákært fyrir að aka án gildra ökuréttindi. Að öðru leyti er játning ákærðu í samræmi við önnur gögn málsins og verður hún sakfelld fyrir brot sín en þau eru í ákæru rétt færð til 244. gr. og 1. mgr. 259. gr. almennra hegningarlaga nr. 19/1940 og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987. Ákærða hefur með háttsemi sinni unnið sér til refsingar.

Samkvæmt sakavottorði, sem liggur frammi í málinu á ákærða langan sakarferil að baki, m.a. fyrir brot gegn valdstjórninni, líkamsárás, umferðarlagabrot, þjófnað og fjársvik. Ákærða var síðast dæmd þann 18. desember 2014 í fimm mánaða fangelsi fyrir fjársvik, þjófnað og nytjastuld. Verður ákærðu gerð refsing nú skv. reglum 78. gr., sbr. 77. gr. almennra hegningarlaga. Samkvæmt sakavottorði ákærðu gekkst hún undir sátt þann 28. júlí 2009 vegna fíkniefnaaksturs og var svipt ökurétti í fjóra mánuði auk þess að greiða 70.000 krónur í sekt til ríkissjóðs. Þann 17. nóvember 2009 gekkst ákærða undir viðurlagaákvörðun vegna fíkniefnaaksturs og að aka svipt ökurétti, auk fleiri umferðarlagabrota. Var henni gert að greiða 275.000 krónur í sekt til ríkissjóðs auk þess að vera svipt ökurétti í átta mánuði. Var brotið gegn 45. gr. a. umferðarlaga hegningarauki við sáttina frá 28. júlí 2008. Þann 26. febrúar 2010 var ákærða dæmd í fjögurra mánaða fangelsi, skilorðsbundið til þriggja ára fyrir fíkniefnaakstur, líkamsárás og umferðarlagabrot. Var brotið gegn 45. gr. a umferðarlaga hegningarauki við fyrri refsingar. Þá var ákærðu gert að greiða 380.000 krónur í sekt til ríkissjóðs og svipt ökurétti í ellefu mánuð frá 28. júlí 2010. Þann 12. maí 2010 var ákærða dæmd í fimm mánaða fangelsi, skilorðsbundið til þriggja ára fyrir ölvunarakstur, fíkniefnaakstur, að aka svipt ökurétti og þjófnað. Var refsing vegna fíkniefnaaksturs, ölvunaraksturs og að aka svipt ökurétti hegningarauki við fyrri refsingar. Þann 25. júní 2012 var ákærða dæmd í sex mánaða fangelsi fyrir að aka svipt ökurétti. 17. apríl 1013 gekkst ákærða undir sátt fyrir þjófnað og 20. mars 2014 var ákærða dæmd í þrjátíu daga fangelsi fyrir fjársvik.

Samkvæmt sakaferli ákærðu er refsing hennar ákveðin fangelsi í þrjátíu daga. Með vísan til dómaframkvæmdar verður refsingin ekki skilorðsbundin. Þá ber svipta ákærðu ökurétti í tvö ár.

Ákærða greiði allan sakarkostnað, sem er samkvæmt yfirliti 141.356 krónu auk þóknunar skipaðs verjanda síns, S-kk-ef K-kk-ef K-kk-ef hdl., 81.840 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, G-kvk-nf D-kvk-nf G-kvk-nf, sæti fangelsi í þrjátíu daga.

Ákærða er svipt ökurétti í tvö ár.

Ákærða greiði allan sakarkostnað, 223.196 krónur, þar með talda þóknun skipaðs verjanda síns, S-kk-ef K-kk-ef K-kk-ef hdl. 81.840 krónur að meðtöldum virðisaukaskatti.

Á-kvk-nf G-kvk-nf.